A kereskedő bejelentési kötelezettsége alapján induló eljárás megnevezése: kereskedelmi tevékenység bejelentése

Ügyfélfogadási idő:

            Hétfő:
14-18

            Szerda:
8-12 és 13-16

            Péntek: 
8-12

Elérhetőségek:

Személyesen ügyfélfogadási időben (Polgármesteri Hivatal, Telki, Petőfi u. 1., 1. épület), illetve postán (2089 Telki, Petőfi S.u.1.) lehet benyújtani iratot.


Ügyintéző: Tieblné Czentár Zsuzsanna, Tel: 26/920-808  igazgatas@telki.hu
Ügyleírás:

A kereskedőnek a bejelentés-köteles termék forgalmazását kötelező adattartamú nyomtatványon kell bejelenteni. A tevékenység végzését a bejelentés benyújtását követően meg lehet kezdeni. A jegyző a bejelentés másolatát a nyilvántartási számmal megküldi a szakhatóságoknak, amelyek – amennyiben a forgalmazott termékkörök feladat- és hatáskörüket érinti - 30 napon belül ellenőrzést folytatnak le. A jegyző a bejelentésről nyilvántartást vezet, amely nyilvános. A kereskedő az adatokban bekövetkezett változást haladéktalanul, illetve a nyitvatartási idő változását megelőző nyolc napon belül köteles bejelenteni a jegyzőnek.
Illetékességünk kiterjed:  Telki közigazgatási területén lévő üzletekre !

A kérelem benyújtásának módja:

A 2023. évi CIII. a digitális államról és a digitális szolgáltatások nyújtásának egyes szabályairól szóló törvény 19. §-a alapján, elektronikus úton. A bejelentéshez formanyomtatvány az Önkormányzati Hivatali Portálon a https://ohp-20.asp.lgov.hu/nyitolap (E-Önkormányzat) weboldalon és településünk weboldalán is elérhető.    

A kérelemhez csatolni kell:

· Nem a kérelmező tulajdonában levő üzlet esetén az üzlet használatának jogcímét igazoló okirat

· Haszonélvezet esetén, ha nem a haszonélvező a kérelmező, a haszonélvező hozzájárulását igazoló okirat

· Tulajdonközösség esetén, ha nem a tulajdonostársak közössége a kérelmező, a tulajdonostársak hozzájárulását igazoló okirat

· Cég iratok vagy egyéni vállalkozó nyilvántartásba vétel igazolása

· Vásárlók könyve (kivéve csomagküldő tevékenység)

· Szakmai bizonyítvány


Illeték mértéke: Illetékmentes 
A kérelmet a jegyzőjénél kell benyújtani a tevékenységet megelőzően;  az ügyintézési határidő 8 nap.
A kereskedelmi tevékenységek végzésének feltételeiről a 210/2009. (IX. 29.) Korm. rendelet 2.§ alapján a nemesfémből készült ékszerek, díszműáruk és egyéb tárgyak forgalmazása kivételével 

-a mozgóbolt útján folytatott kereskedelmi tevékenység, az üzleten kívüli kereskedelem, a csomagküldő kereskedelem, az automatából történő értékesítés, valamint a közlekedési eszközön folytatott értékesítés esetében a kereskedő székhelye szerinti település

- a többi kereskedelmi tevékenység esetében a kereskedelmi tevékenység helye szerinti települési jegyzőt jelöli ki.

A jegyző a kereskedőt nyilvántartásba veszi, és a nyilvántartásba vételről igazolást ad ki. 

Eljárásban vizsgálandó kérdések és az eljárás menete:

Az eljárás során a jegyző helyszíni szemle során vizsgálja, hogy a kereskedelmi tevékenység a helyi és országos építési előírások alapján az adott övezetben végezhető-e, valamint ellenőrzi, hogy a parkolóhelyek megfelelő számban rendelkezésre állnak.

A Településrendezési és építési követelmények alapszabályzatáról szóló 280/2024. (IX. 30.)Korm. rendelet 4. számú melléklete értelmében az üzletek esetén a kereskedelmi, szolgáltató önálló rendeltetési egység árusítóterének

2.1. 1–100 m2-éig minden megkezdett 15 m2,

2.2. 101–5000 m2-éig minden megkezdett 30 m2,

2.3. 5001 m2-étől minden megkezdett 45 m2

nettó alapterülete után, 

míg a vendéglátó egységek esetében minden megkezdett 10 m2 szükség 1 darab gépjármű parkolóhelyet biztosítani.
Élelmiszer termékek forgalmazása esetében a nyilvántartásba vételt követően a jegyző hivatalból értesíti az illetékes ellenőrző hatóságot, mely a Pest Vármegyei Kormányhivatal Érdi Járási Hivatal Élelmiszerlánc-biztonsági és Állategészségügyi Osztály (Érd Budai út 7/B.), akik helyszíni ellenőrzés során ellenőrzést folytatnak le.

Vendéglátó üzletek esetében a turisztikai térségek fejlesztésének állami feladatairól szóló 2016. évi CLVI. törvény végrehajtásáról szóló Korm. rendelet értelmében a vendéglátó egységet az NTAK rendszerében az üzemeltetőnek rögzíteni szükséges és adatszolgáltatási kötelezettsége van.


Az NTAK-adatszolgáltatásra kötelezett vendéglátó üzlet az a vendéglátó üzlet, amely nyugtaadási kötelezettségének pénztárgéppel köteles eleget tenni a pénztárgépek műszaki követelményeiről, a nyugtakibocsátásra szolgáló pénztárgépek forgalmazásáról, használatáról és szervizeléséről, valamint a pénztárgéppel rögzített adatok adóhatóság felé történő szolgáltatásáról szóló rendelet alapján, és amelynek árbevétele eléri a turisztikai térségek fejlesztésének állami feladatairól szóló 2016. évi CLVI. törvény 12/A. § (1a) bekezdésében megjelölt értékeket.

A Nemzeti Turisztikai Adatszolgáltató Központ részletes tájékoztatását az alábbi internetes elérhetőségen található:

· https://info.ntak.hu/regisztracio#altalanos-folyamata 

· https://info.ntak.hu/vendeglatas 

Amennyiben a vendéglátó egységben történik zeneszolgáltatás vagy rendezvények tartását tervezik, úgy szükséges figyelembe venni a Kertv. 6. § (7) bekezdését, mely szerint:

„Vendéglátó üzletben a vendégek szórakoztatására zeneszolgáltatás, műsoros előadás, táncrendezvény vagy egyéb szórakoztató szolgáltatás olyan módon nyújtható, illetve szervezhető, hogy az nem járhat a külön jogszabályban meghatározott veszélyes mértékű környezeti zajjal.”
Ezen határértékeket a környezeti zaj- és rezgésterhelési határértékek megállapításáról szóló 27/2008. (XII. 3.) KvVM-EüM együttes rendelet tartalmazza.

A környezeti zaj és rezgés elleni védelem egyes szabályairól szóló 284/2007. (X. 29.) Korm. rendelet 9. § (1) alapján: „A környezetbe zajt vagy rezgést kibocsátó létesítményeket úgy kell tervezni és megvalósítani, hogy a védendő területen, épületben és helyiségben a zaj- vagy rezgésterhelés feleljen meg a zaj- és rezgésterhelési követelményeknek.”

Zeneszolgáltatás esetén a szerzői jogi engedélyekkel kapcsolatban az ARTISJUS Magyar Szerzői Jogvédő Iroda Egyesülettel is fel kell venni a kapcsolatot.

A kereskedelmi tevékenység a bejelentést követő naptól megkezdhető. A nyilvántartásba vételről szóló igazolást a jegyző megküldi az ellenőrző hatóság/hatóságoknak, amennyiben bármelyik ellenőrző hatóság hiányosságot tapasztal, a tevékenység folytatását megtilthatja.

Döntés elleni jogorvoslat:

Az általános közigazgatási rendtartásról szóló 2016. évi CL. törvény alapján határozatnak minősül, azért azzal szemben fellebbezésnek van helye. Az ügy érdemében hozott határozat ellen a döntés kézhezvételét követő naptól számított 15 naptári napon belül lehet fellebbezni. A fellebbezést az elsőfokú döntést hozó hatóságnál kell benyújtani, melyet – ha az elsőfokú hatóság a döntését saját hatáskörben nem vizsgálja felül – Pest Vármegyei Kormányhivatal bírál el. A fellebbezési eljárás illetéke határozat esetében 5000 Ft, míg végzések esetében 3000 Ft.
Vonatkozó jogszabályok:

· 2005. évi CLXIV. törvény a kereskedelemről,

· 2009. évi LXXVI. törvény a szolgáltatási tevékenység megkezdésének és folytatásának általános szabályairól,

· 2016. évi CL. törvény az általános közigazgatási rendtartásról,

· 531/2017. (XII.29.) Kormányrendelet az egyes közérdeken alapuló kényszerítő indokok alapján eljáró szakhatóságok kijelöléséről,

· 1990. évi XCIII. törvény az illetékekről,

· 210/2009. (IX. 29.) Kormányrendelet a kereskedelmi tevékenységek végzésének feltételeiről,

· 186/2009. (IX. 10.) Kormányrendelet a bejelentés-köteles szolgáltatási tevékenységek tekintetében a bejelentés elmulasztása esetén fizetendő bírságról, továbbá a szolgáltatás felügyeletét ellátó hatóságok általános kijelöléséről.

· 235/2019. (X. 15.) Korm. rendelet a turisztikai térségek fejlesztésének állami feladatairól szóló törvény végrehajtásáról

· 284/2007. (X. 29.) Kormányrendelet a környezeti zaj és rezgés elleni védelem egyes szabályairól 

